Ingredjenti 450g għaġin tal-gosti tiegħek 800g tadam għaz-zalza… tista' tuża polpa 300g isdra tat-tiġieġ 300g basal imqaxxar u mqatta' tewm imqaxxar u mqatta' tursin frisk ħabaq żejt taż-żebbuġa bżar mitħun frisk u melħ Aħsel tajjeb it-tadam u qattgħu f'biċċiet żgħar. Saħħan ftit żejt f'taġen kbir u qalli malajr it-tewm u l-basal sakemm jibdew jieħdu kulur dehbi. Żid it-tadam u l-ħabaq. Roxx ftit bżar u melħ u ħawwad. Baxxi n-nar u kompli sajjar għal madwar 25-30 minuta. Meta z-zalza tkun lesta, ara jkunx hemm bżonn li żżid il-bżar u l-melħ. Qatta' l-isdra tat-tiġieġ f'biċċiet tawwalin u roxx ftit bżar u melħ fuqhom. Saħħan ftit żejt f'taġen kbir u qalli l-biċċiet tat-tiġieġ filwaqt li tħawwad ta' spiss. Baxxi n-nar, żid iz-zalza u kompli sajjar għal madwar 20 minuta oħra. Sadanittat, poġġi borma kbira bl-ilma fuq in-nar, żid ftit melħ malli l-ilma jiftaħ jagħli u għalli l-għaġin. Meta l-għaġin ikun sar, saffih tajjeb. Żidu maz-zalza u ħawwad tajjeb. Servi mill-ewwel imżejjen bil-weraq tat-tursin.